recursal/SuperWikiNEXT-32B huggingface dataset:
வின்டோஸ் நெப்டியூனின் வரவேற்பு திரை
**வின்டோஸ் நெப்டியூன்** (*Windows Neptune*) என்பது 1999 முதல் 2000 இன் முற்பகுதி வரை உருவாக்கத்தில் இருந்த மைக்ரோசாஃப்ட் விண்டோஸின் ஒரு பதிப்பாகும். விண்டோஸ் நெப்ட்யூன் விண்டோஸ் என்டியை அடிப்படையாக கொண்ட விண்டோஸ் 2000 இன் இல்ல பதிப்பாக வெளி வர இருந்தது. இது முன்னிருந்த விண்டோஸ் 98 இன் அடுத்த மேம்படுத்தப்பட்ட விண்டோஸ் பதிப்பாக வெளி வர உருவாக்கப்பட்டு கொண்டிருந்தது. எனினும் விண்டோஸ் 2000இன் வெளியீட்டுக்கு பின்னர் விண்டோஸ் விஸ்லர் திட்டப்பணி குழுவுடன் ஒன்றினைக்கப்பட்டது. இந்த விண்டோஸ் விஸ்லரே பின்னர் அதிகாரப்பூர்வமாக விண்டோஸ் எக்ஸ்பி ஆக வெளியிடப்பட்டது. நெப்ட்யூன் குழு விஸ்லர் குழுவுடன் ஒன்றினைக்கப்பட்டவுடன் விண்டோஸ் நெப்ட்யூனின் உருவாக்கம் உட்கட்டசோதனை(ஆல்ஃபா) நிலையிலேயே கைவிடப்பட்டது.  பிறகு மைக்ரோசாஃப்ட் நிறுவனம் டாஸ்'ஐ அடிப்படையாக கொண்ட விண்டோஸ் மில்லேனியம் வெளியிட்டது

சிறப்பம்சங்கள்
--------------

விண்டோஸ் நெட்ப்யூனில் இணைய மற்றும் வலைய பாதுகாப்புக்காக ஆரம்பநிலை பாதுகாப்புச்சுவர்(Firewall) அறிமுகப்படுத்தப்பட்டிருந்தது. இந்த அம்சம் பின்னர் விண்டோஸ் XPயுடன் ஒன்றிணைக்கப்பட்டு விண்டோஸ் ஃபயர்வால் என மறுபெயரிடப்பட்டது

நெப்ட்யூன் ஆல்ஃபா(உட்கட்ட சோதனை) பதிப்பாதலால், இதை பொது பயன்பாட்டிற்கோ அல்லது பீட்டா(வெளிப்புற சோதனை) பதிப்பாகவோ மைக்ரோசாஃப் அதிகாரப்பூர்வமாக வெளியிடவில்லை. எனவே உட்கட்டச் சோதனைக்காக சிலரிடம் தரப்பட்ட பதிப்பே தற்போது இணையத்தில் புழக்கத்தில் இருக்கிறது. அதிலும் கட்டுமானம்(Build) 5000 பெரும்பாண்மையாக இருக்கிறது.. கட்டுமானம் 5111 அவ்வளவாக புழக்கத்தில் இல்லை.

கட்டுமான எண்கள்(Build Numbers)
------------------------------

விண்டோஸின் இந்த உட்கட்டச் சோதனை வெளியீடு மற்ற விண்டோஸ் 9X பதிப்புகளை ஒத்து 5111 என்ற கட்டுமான எண்ணை கொண்டிருந்தது ஏனெனில் இது விண்டோஸ் 9X அடுத்த தொடர்பதிப்பாக(Successor) விண்டோஸ் வெளியிட உத்தேசிக்கப்பட்டது. எனவே தான் விண்டோஸ் நெப்ட்யூன் என்.டி அடிப்படையில் உருவாக்கப்பட்டிருப்பினும் விண்டோஸ் என்.டியின் கட்டுமான எண்ணை பின் பற்றாமல் விண்டோஸ் 9Xஇன் கட்டுமான எண் தொடரை பின்பற்றி கட்டுமான எண் இடப்பட்டது.

நிறுவல் சிக்கல்கள்
------------------

விண்டோஸ் நெப்ட்யூனை விண்டோஸ் XPஇல் நிறுவ இயலாது, ஏனெனில் நெப்ட்யூன் பதிப்பு 1999ஆம் ஆண்டு XP வெளியிடுவதற்கு முன் உருவாக்கப்பட்டது. ஆனால் இதை மைக்ரோசாஃப்டின் வர்ச்சுவல் பி.சி(Virtual PC) மூலம் நிறுவிக்கொள்ள இயலும். 

விண்டோஸ் 98 மற்றும் அதன் முந்திய பதிப்புகளின் உயர்த்தலாக(Upgrade) இதை பயன்படுத்தலாம். எனினும் இது சோதனை கட்டத்திலேயே கைவிடப்பட்ட பதிப்பு என்பதால் இந்த பதிப்பில் உள்ள அளவற்ற பிழைகளை கருத்தில் கொண்டு, இந்த உயர்த்தல் பரிந்துரைக்கப்படுவதில்லை. எனினும் மேற்கூறியவாறு வர்ச்சுவல் பி.சி மூலம் எந்தவித பயமுமின்றி சோதனைக்காக நிறுவிக்கொள்ளலாம்.

உசாத்துணைகள்
------------

1. ↑  Christopher Jones (April 2002). "Written Direct Testimony of Christopher Jones". *State of New York v. Microsoft Corporation*. 2006-01-07 அன்று பார்க்கப்பட்டது.
2. ↑  Paul Thurrott. "Windows Millennium Edition ("Windows Me") FAQ". *Windows SuperSite*. 2006-01-07 அன்று பார்க்கப்பட்டது.
**வேம்பத்தூர்** (Vembathur) என்பது இந்தியாவின், தமிழ்நாட்டின் சிவகங்கை மாவட்டம், மானாமதுரை வட்டம், மானாமதுரை ஊராட்சி ஒன்றியம் வேம்பத்தூர் ஊராட்சியில் அமைந்துள்ள ஒரு சிற்றூர் ஆகும். இந்த ஊர் மதுரை - சிவகங்கை செல்லும் மாநில நெடுஞ்சாலை எண் 33-இல் அமைந்துள்ளது. வேம்பத்தூர், மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். வேம்பத்தூரின் தொலைபேசி குறியீடு எண் 04574 ஆகும்.

அமைவிடம்
--------

வேம்பத்தூர், சிவகங்கைக்கு மேற்கே 17 கி.மீ. தொலைவிலும், மானாமதுரைக்கு 11 கி.மீ. தொலைவிலும், மதுரைக்கு கிழக்கே 38 கி.மீ. தொலைவிலும் அமைந்துள்ளது. இதன் அருகமைந்த சிற்றூர்களாக மலைராயனேந்தல், கல்லூரணி, திருப்பாச்சேத்தி, இடைக்காட்டூர் கானூர், வி. புதுக்குளம் ஆகியவையும், அருகமைந்த நகரங்களாக மானாமதுரை, சிவகங்கை, மதுரை மற்றும் பரமக்குடி உள்ளன.

மக்கள்தொகை பரம்பல்
------------------

2011ம் ஆண்டின் மக்கள்தொகை கணக்கெடுப்பின்படி, வேம்பத்தூரின் மக்கள்தொகை 4,627 ஆகும். அதில் ஒடுக்கப்பட்டோர் 1,111 (24.01%) உள்ளனர். இந்த ஊரில் 1259 வீடுகள் உள்ளன. மக்கள்தொகையில் பெண்கள் 49.4% ஆகவுள்ளனர். ஆறு வயதிற்குட்பட்டோர் 484 ஆகவுள்ளனர். ஊரின் சராசரி எழுத்தறிவு 71.42 % ஆகும்.

போக்குவரத்து
------------

சிவகங்கை, மதுரை, திருப்பாச்சேத்தி மற்றும் மானாமதுரையிலிருந்து வேம்பத்தூருக்கு பேருந்து வசதியுண்டு. வேம்பத்தூருக்கு அருகமைந்த தொடருந்து நிலையம், திருப்பாச்சேத்தி மற்றும் மதுரை (35 கிமீ) ஆகும்.

குறிப்பிடத்தக்க நபர்கள்
-----------------------

வேம்பத்தூரில் பல புலவர்கள் வாழ்ந்துள்ளனர். இந்த ஊருக்கு உ. வே. சாமிநாதையர் வந்தது குறித்து எழுதியுள்ளார். இந்த ஊருக்கு காளமேகப் புலவர் வந்ததாக செவிவழி செய்தி உள்ளது. வேம்பத்தூர் புலவர்கள் முன் அடைமொழி வீரை என்ற பெயராலும் அறியப்படுகிறது. அவர்களில் சிலர் பின்வருமாறு

* வேம்பத்தூர் பிச்சுவையர் (சிலேடைப்புலி பிச்சுவையர்)
* வேம்பத்தூர் வீரை கவிராசபண்டிதர்
*

கல்வி நிலையங்கள்
----------------

* அரசு மேனிலைப் பள்ளி, வேம்பத்தூர்

வங்கிகள்
--------

* பாரத ஸ்டேட் வங்கி, வேம்பத்தூர் கிளை
* பாண்டியன் கிராம வங்கி, வேம்பத்தூர் கிளை

வழிபாட்டுத் தலங்கள்
-------------------

* நவநீதகிருஷ்ணன் கோயில்
* சுந்தராஜ பெருமாள் கோயில்
* தொட்டிச்சியம்மன் கோயில்
* கருப்பணசாமி கோயில்
* விநாயகர் கோயில்
* கன்னிமார் கோயில்

மேற்கோள்கள்
-----------

1. ↑  "Vembathur Village , Manamadurai Block , Sivaganga District". *www.onefivenine.com*. 2023-05-08 அன்று பார்க்கப்பட்டது.
2. ↑  Vembathur
3. ↑  Vembathur Population - Sivaganga, Tamil Nadu

வெளி இணைப்புகள்
---------------

* கூகுள் வரைபடத்தில் வேம்பத்தூர்
**வின்லினக்ஸ்** ஓரு குனூ/லினக்ஸ் இயங்குதளம். இது விண்டோஸ் இயங்குதளத்தில் நிறுவிப் பயன்படுத்தத்தக்கது.. இது விண்டோஸ் இயங்குதளத்தினுள்ளேயே மாற்றங்கள் செய்து, தனிப்பயனாக்கி பயன்படுத்தப்படக்கூடியது. FAT32 முறையில் வடிவூட்டப்பட்ட வன்தட்டு வகிர்வுகளில் நிறுவப்படக்கூடியது. இது ஏனைய விண்டோஸ் வகிர்வுகளோடும் தொடர்பாடக்கூடியது. இது விண்டோஸ் 95, 98, மில்லேனியம், பதிப்புக்களில் இயங்கக்கூடியது. விண்டோஸ் 2000, XP, விஸ்டா இயங்குதளங்களில் இயங்காதெனினும் நிறுவப்படக்கூடியது.

இதன் பிந்தைய பதிப்பு **வின்லினக்ஸ் 2003** ஆகும் இது விண்டோஸ் கணினியில் ஓரு குறுக்கு வழியின் மூலம் ஆரம்பிக்கக்கூடியது. இவ்வாறு ஆரம்பித்ததும் விண்டோஸின் இயக்கமானது நிறுத்தப் பட்டு கணினி லினக்ஸ்ஸை ஆரம்பிக்கும். பின்னர் லினக்ஸ்ஸின் இயக்கத்தை நிறுத்தி கணினியை மீள ஆரம்பிக்கும்போது விண்டோஸில் கணினி பழையபடி இயங்கும். இது KDE பணிச்சூழலை பயனர்களுக்கு வழங்குகின்றது. வரைகலை இடைமுகம் KDE இல் இருந்து வருவதாகும் விண்டோஸில் இருந்து வருவதல்ல.

வெளியிணைப்புக்கள்
-----------------

* வின்லினக்ஸ் பதிவிறக்கம் பரணிடப்பட்டது 2011-05-19 at the வந்தவழி இயந்திரம்
**போளூர் ஸ்ரீசோமநாத ஈஸ்வரர் கோயில்** தமிழ்நாட்டில் திருவண்ணாமலை மாவட்டம், போளூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சோமநாத ஈஸ்வரர், பாலசௌந்தரி அம்மாள் சன்னதிகளும், ஐயப்பன், காசிவிஸ்வநாதர், பெருமாள், சுப்பிரமணியர் வள்ளி தெய்வானை, தட்சிணாமூர்த்தி, பிரம்மா பாலசௌந்தரி அம்மன், துர்க்கை, நவகிரகங்கள், காளபைரவர், சூரியன், விநாயகர், சோமநாதீஸ்வரர், நால்வர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. கார்த்திகை,சித்திரை,புரட்டாசி,மாசி மாதம் தீபத்திருவிழா,மாதப்பிறப்பு,விநாயகர் சதுர்த்தி,சிவராத்திரி முக்கிய திருவிழாவாக நடைபெறுகிறது. [[தை மாதம்]] பொங்கல் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**முப்தி முகமது சயீத்** (*Mufti Mohammad Sayeed*, காஷ்மீரி: मुफ़्ती मुहम्मद सईद (தேவநாகரி), مفتی محمد سید (நஸ்தலீகு)) ( சனவரி 12, 1936 - சனவரி 7 , 2016) இந்தியாவின் ஜம்மு காஷ்மீர் மாநிலத்தைச் சேர்ந்த அரசியல்வாதி ஆவார். இவர் நவம்பர் 2, 2002 முதல் நவம்பர் 2, 2005 வரை ஜம்மு காஷ்மீர் முதலமைச்சராக இருந்துள்ளார். மீண்டும் இரண்டாம் முறையாக 2015 மார்ச்சுத் திங்கள் முதல் தேதியில் ஜம்மு காஷ்மீர் மாநில முதலமைச்சர் பதவியை ஏற்றார்.*காஷ்மீர் சிக்கலுக்கான தீர்வு காண்பதில் காஷ்மீர் மக்களுடன் நிபந்தனையற்ற உரையாடல்கள் தொடங்கப்பட வேண்டும் என வற்புறுத்துவதற்காக* சூலை 1999இல் ஜம்மு காஷ்மீர் மக்களின் சனநாயக கட்சி என்ற அரசியல் கட்சியை நிறுவினார்.

அரசியல் வாழ்க்கை
----------------

முப்தி மொகமது சயீது அனந்தநாக்கில் பிறந்தவர். தொடக்கக் காலத்தில் வழக்கறிஞராகப் பணிபுரிந்தார். முப்தி மொகமது சயீது 1987 ஆம் ஆண்டு வரை இந்தியத் தேசியக் காங்கிரசில் இருந்தார்.பின்னர் வி.பி.சிங் தலைமையில் இருந்த கட்சியான ஜன மோர்ச்சாவில் சேர்ந்தார். 1989 இல் இந்திய நடுவண் அரசில் உள்துறை அமைச்சர் ஆனார். உள்துறை அமைச்சர் ஆன சில நாள்களில் இவருடைய மூன்றாம் மகள் ரூபையா சயீத் சில பயங்கரவாதிகளால் கடத்தப் பட்டார். அந்தப் பயங்கரவாதிகளின் கோரிக்கைக்கு ஏற்ப 5 தீவிரவாதிகளை அரசு விடுதலை செய்தது.பி.வி.நரசிம்மராவ் தலைமை அமைச்சராக இருந்தபோது இவர் காங்கிரசில் மீண்டும் சேர்ந்தார்.
1999 ஆம் ஆண்டில் தம் மகள் மெகபூபா முப்தியுடன் இணைந்து ஜம்மு காஷ்மீர் மக்கள் சனநாயகக் கட்சியைத் தொடங்கினார்.
பாரதிய சனதா கட்சியுடன் கூட்டு சேர்ந்து ஜம்மு காஷ்மீரில் மாநில அரசின் முதல்வரானார்.

மறைவு
-----

ஜம்மு காஷ்மீர் மாநில முதல்வராக இருந்த இவர் உடல்நலக் குறைபாடு காரணமாக புதுதில்லியில் உள்ள மருத்துவமனையில் சேர்க்கப்பட்டார். அங்கு சிகிச்சை பலனளிக்காமல் ஜனவரி 7, 2016 அன்று தன் 79 வயதில் காலமானார். ஜம்மு காஷ்மீர் மாநில முதல்வராக இவரின் மகள் மெகபூபா முப்தி பதவியேற்றார்.

மேற்சான்றுகள்
-------------

1. ↑  "http://indianexpress.com/article/india/india-news-india/mufti-mohammad-sayeed-dies-jammu-and-kashmir/". 7 சனவரி 2016 அன்று பார்க்கப்பட்டது. External link in `|title=` (உதவி)
2. ↑  Mukhtar, Ahmad (சூலை 28, 1999). "Mufti floats new regional party in Kashmir". *ரெடிப்.காம்*.. பார்த்த நாள்: மார்ச் 5, 2009.
3. ↑  "Mufti Mohammad Sayeed: India Kashmir leader dead". பிபிசி. 7 சனவரி 2016 அன்று பார்க்கப்பட்டது.
4. ↑  "Mufti Mohammad Sayeed, Chief Minister Of Jammu And Kashmir, Dies At 79". என்டிடிவி. 7 சனவரி 2016 அன்று பார்க்கப்பட்டது.
5. ↑  "Mehbooba Mufti Set To Be Jammu And Kashmir's First Woman Chief Minister". என்டிடிவி. 7 சனவரி 2016 அன்று பார்க்கப்பட்டது.
**வளிப்புறத் தீவுகள்** அல்லது **வின்வர்டு தீவுகள்** (*Windward Islands*) மேற்கிந்தியத் தீவுகளில் சிறிய அண்டிலிசின் தெற்கிலுள்ள, பொதுவாக பெருந்தீவுகள் ஆகும். இவை வளிமறைவுத் தீவுகளுக்கு தெற்கே உள்ளன. நிலநேர்க்கோடுகள் 12°வடக்கிற்கும் 16° வடக்கிற்கும் இடையிலும் நிலநிரைக்கோடுகள் 60°மேற்கிற்கும் 62° மேற்கிற்கும் இடையிலும் இத்தீவுகள் அமைந்துள்ளன. இத்தீவுக் குழுமம் டொமினிக்காவில் துவங்கி தெற்குநோக்கி நீண்டு டிரினிடாட் மற்றும் டொபாகோவின் வடக்கு வரை பரந்துள்ளன.

பெயரும் புவியியலும்
-------------------

பாய்க்கப்பல்களின் காற்றுவீசும் பக்கத்தில் இருந்தமையால் இவை *வளிப்புறத்* தீவுகள் என்றழைக்கப்பட்டன. பிரித்தானிய மேற்கிந்தியத் தீவுகளில் வணிகக் காற்று பொதுவாக கிழக்கிலிருந்து மேற்காக வீசும்; எனவே புதிய உலகிற்கு வந்த கப்பல்களுக்கு வளிமறைவுத் தீவுகளை விட இத்தீவுகளில் காற்று சாதகமாக இருந்தது. அத்திலாந்திக்குப் பெருங்கடல் நீரோட்டங்களும் காற்று வீசும் திசைகளும் இக்கபல்களுக்கு மிக விரைவாக பெருங்கடலைக் கடக்க உதவிய வழி இத்தீவுக் குழுமத்தை வளிப்புறத் தீவுகள் என்றும் வளிமறைவுத் தீவுகள் என்றும் பிரித்தன. டொமினிக்கா மையமாகக் கொண்டு இந்த பிரிவுக்கோடு ஏற்பட்டது. குவாதலூப்பேயும் தெற்கிலுள்ள தீவுகளும் "வளிப்புறத் தீவுகள்" எனப்பட்டன. பின்னர், மர்தினிக்கு தீவின் வடக்கிலிருந்த அனைத்தும் லீவர்டு தீவுகள் அல்லது வளிமறைவுத் தீவுகள் எனப்பட்டன. அடிமை வணிகத்திற்காக ஆப்பிரிக்காவின் தங்கக் கடற்கரையிலிருந்தும் கினி வளைகுடாவிலிருந்தும் கிளம்பும் கப்பல்கள்மேற்கு-வடமேற்கு திசையில் கரிபியன், வட மற்றும் நடு அமெரிக்காக்களை நோக்கி பயணிக்கும்போது முதலில் சிறிய அண்டிலிசின் மிகத்தென்கிழக்கிலுள்ள தீவுகளை எதிர்கொள்வர். இத்தீவுக் கூட்டம் கரிபியக் கடலின் மிகக்கிழக்கு எல்லையாக விளங்குகின்றன. தற்போதைய "வளிப்புறத் தீவுகளில்" பெரும்பாலானவை ஒருகாலத்தில் பிரான்சு ஆட்சியில் பிரான்சிய அண்டிலிசின் பகுதியாக இருந்தவையாகும்.

வளிப்புறத் தீவுகள் (வின்வர்டுத் தீவுகள்):

* டொமினிக்கா டொமினிக்கா (முன்பு லீவர்டு தீவுகளின் அங்கமாக நிர்வகிக்கப்பட்டது)
* மர்தினிக்கு மர்தினிக்கு
* செயிண்ட். லூசியா செயிண்ட் லூசியா
* செயின்ட் வின்செண்டு மற்றும் கிரெனடீன்கள் செயின்ட் வின்செண்டு மற்றும் கிரெனடீன்கள்
* கிரெனடா கிரெனடா

வின்வர்டுத் தீவுகள் நிலப்படத்தின் வலப்புறம் அடையாளப்படுத்தப் பட்டுள்ளது.

1. 1 2  "Windward Islands". Encyclopaedia Britannica. [A] line of West Indian islands constituting the southern arc of the Lesser Antilles, at the eastern end of the Caribbean Sea, between latitudes 12° and 16° N and longitudes 60° and 62° W. They include, from north to south, the English-speaking island of Dominica; the French département of Martinique; the English-speaking islands of Saint Lucia, Saint Vincent, and Grenada; and, between Saint Vincent and Grenada, the chain of small islands known as the Grenadines. Though near the general area, Trinidad and Tobago (at the south end of the group) and Barbados (just east) are usually not considered part of the Windward Islands.
2. ↑  Chapter 4 - The Windward Islands and Barbados - U.S. Library of Congress
3. ↑  "Windward Islands". Footprint Travel Guides. 25 டிசம்பர் 2018 அன்று மூலம் பரணிடப்பட்டது. 23 March 2013 அன்று பார்க்கப்பட்டது.
**புலியொரு காலமும் பணியாது** என்பது ஒரு ஈழப் போராட்டப் பாடல். இப்பாடலை மேஜர் சிட்டு பாடியிருந்தார். பொன். கணேசமூர்த்தி எழுதியிருந்தார். இப்பாடல் யாழ்ப்பாணம் சிங்களப்படைகளிடம் இழக்கப்பட்ட காலத்தில் வெளிவந்தது.

பாடல் வரிகள்
------------

புலியொரு காலமும் பணியாது -எந்த  

படைவந்த போதிலும் சலியாது  

திசைமாறிடுமோ ஒளிரும் சூரியன்  

அலையாதிடுமோ கிடையாது -எங்கள்  

நிலைமாறிடுமோ நடவாது

எல்லை தாண்டி வந்து உருவாகும் -பகை  

எம்மை ஆளவென்று சதிபோடும்  

முள்ளை மலரென்று கதைபேசும் -சில  

மந்திகள் கொடிதாவும்  

கொட்டிலுக்கு கூரையில்லை  

கொண்டுவந்த தேதுமில்லை  

கட்டுதற்கு ஆடையில்லை  

மானமின்னும் சாகவில்லை

பட்டினிக்கு வட்டியில்லை  

வாவா... -இனி  

குட்டநின்று வாழ்வதில்லை வாவா

பகைவந்து பிடித்தது சுடுகாடு -அதைப்  

பறிப்போம் திடமாய் நடைபோடு  

மறுபடி செய்வோம் பூக்காடு -வெள்ளி  

மலந்திடும் கூத்தாடு  

நாம் பிறந்த ஊருமில்லை  

நட்டுவந்த தேதுமில்லை  

ஆதரவுக்காருமில்லை  

ஆறுதற்கு நேரமில்லை

ஓருயிர்தான் யாவருக்கும்  

வாவா... -இனி  

சாவதேனும் ஓய்வதில்லை வாவா

கண்ணில் பாய்கிறது நீரோட்டம் -தமிழ்  

களத்தில் கயவரது தேரோட்டம்  

மண்ணில் நடத்துறோம் போராட்டம் -புலி  

மறுபடி கொடியேற்றும்  

பள்ளியில்லை தேதியில்லை  

சொல்லியள யாருமில்லை  

உள்ளமின்றி மிச்சம் இல்லை  

உயிர்துறக்க அச்சம் இல்லை

போரெடுத்து வெல்வதற்கு  

வாவா... -எங்கள்  

ஊர்பிடித்துச் செல்வதற்கு வாவா
போளுதிம்மராய துர்கம் மலை
போளுமலை துர்கம் மலையில் உள்ள திம்மராயன் கோயில்
**போளுதிம்மராயன் துர்க்கம்** அல்லது **போளு மலை** என்பது ஒரு மலைக்கோட்டை. இம்மலையின் உயரம் 3389 அடி. இது காவேரிப்பட்டணம்- சாபர்த்தி செல்லும் நெடுஞ்சாலையில் சாபர்த்தியிலிருந்து 8 கி.மீ தொலைவில் உள்ளது. இம்மலை செடி கொடிகளின்றி ஒரே பாறையாக நான்கு புறங்களிலும் செங்குத்தாக அரைச்சந்திரன் வடிவமாக அமைந்துள்ளது. மலை உச்சியில் சிறந்த அரண்களுடன் அமைக்கப்பட்டுள்ளது இம்மலைக்கோட்டை. இம்மலையில் மூன்று நான்கு சுணைகளும், திம்மராய சுவாமி கோயிலும் உள்ளன. இக்கோட்டை ஐதர் அலி, திப்பு சுல்தான் ஆகியோருக்கு ஆங்கிலேயருக்கு நடைபெற்ற போர்களில் பெரும் பங்கு வகித்தது. மலையடிவாரத்தில் வீரர்கள் தங்கியிருந்த இடம் கொத்தளம் என்ற பெயரில் மலையின் மேற்குப் பகுதியில் உள்ளது. கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது ஒன்றாகும்.

படக்காட்சியகம்
--------------

* போளுதிம்மராயன் துர்கம் மலைக்கோட்டையின் ஒரு பகுதிபோளுதிம்மராயன் துர்கம் மலைக்கோட்டையின் ஒரு பகுதி
* போளுதிம்மராயன் மலைக்கோட்டை மதில்போளுதிம்மராயன் மலைக்கோட்டை மதில்

மேற்கோள்கள்
-----------

1. ↑  தகடூர் வரலாறும் பண்பாடும், இரா.இராமகிருட்டிணன்.பக் 310

| * பா
* உ
* தொ
தமிழகக் கோட்டைகள் |
| --- |
| 
அதியமான் கோட்டை  **·** 
அறந்தாங்கிக் கோட்டை  **·** 
ஆத்தூர்க் கோட்டை  **·** 
ஆலம்பரை கோட்டை  **·** 
ஆரணி கோட்டை  **·** 
இரஞ்சன்குடிகோட்டை  **·** 
இரணியல் அரண்மனை  **·** 
ஈரோடு கோட்டை  **·** 
உடையார்பாளையம் கோட்டை  **·** 
உதயகிரிக் கோட்டை  **·** 
ஓடாநிலைக் கோட்டை  **·** 
கிருட்ணகிரிக் கோட்டை  **·** 
தஞ்சாவூர் கோட்டை  **·** 
திருமயம் மலைக்கோட்டை  **·** 
திண்டுக்கல் மலைக்கோட்டை  **·** 
திருச்சி மலைக் கோட்டை  **·** 
சங்ககிரி மலைக்கோட்டை  **·** 
செஞ்சி மலைக்கோட்டை  **·** 
பத்மனாபபுரம் கோட்டை  **·** 
பாஞ்சாலக்குறிச்சி கோட்டை  **·** 
புனித டேவிட் கோட்டை  **·** 
புனித ஜார்ஜ் கோட்டை  **·** 
மருந்துக்கோட்டை  **·** 
மையக்கோட்டை  **·** 
வட்டக் கோட்டை  **·** 
வந்தவாசிக் கோட்டை  **·** 
வேலூர்க் கோட்டை  **·** 
நாமக்கல் கோட்டை  **·** 
சிவகங்கை கோட்டை  **·** 
இராயக்கோட்டை  **·** 
ஒசூர் கோட்டை  **·** 
ஜெகதேவி கோட்டை  **·** 
 |
**லூயி தாகர்** (*Louis-Jacques-Mandé Daguerre*, 18 நவம்பர் 1787 - 10  சூலை 1851) என்பவர் பிரான்சைச் சேர்ந்த நிழற்படக் கலைஞர் ஆவார். நடைமுறைக்கு உகந்தவாறு டாகுவேரியோவகை என்ற நிழற்படக்  கருவியை முதன் முறையாக உருவாக்கியவர்.

வாழ்க்கை வரலாறு
---------------

இவர் பிரான்சின், வல் டுவாசு பகுதியில் உள்ள கோர்மீலெசு-என்-பாரிசிசு என்னும் இடத்தில் பிறந்தார். இளம் வயதில், கட்டிடக்கலை, அரங்க வடிவமைப்பு, ஓவியம் ஆகிய துறைகளில் தொழில் பயிற்சி பெற்றார். இவர் அரங்க வடிவமைப்பில் சிறந்து விளங்கினார். இவர் நேர்காட்சி போல தோன்றும் ஓவியங்களைக் கொண்ட *டயோராமா* எனப்படும் ஓவிய முறையைக் கண்டுபிடித்தார். இக்காட்சி அரங்கு 1822 ஆம் ஆண்டில் பாரிசில் திறக்கப்பட்டது.

உலகக் காட்சிகளை வண்ணமும் துரிகையும் இல்லாமல் அப்படியே படம் பிடிக்கும் ஒளிப்படக் கருவியை உருவாக்க ஆவல் கொண்டு, அம்முயற்சியில் ஈடுபட்டார். 1824 ஆம் ஆண்டில் யோசெப் நிசிபோர் நியெப்சு என்பவர் ஒளிப்படம் பிடிக்கும் முறையைக் கண்டுபிடித்தார். இரண்டு ஆண்டுகளின் பின்னர் டாகுவேரே அவருடன் இணைந்து ஒளிப்படத்துறையில் ஆய்வுகளை மேற்கொண்டார். இக் கூட்டு முயற்சி நியெப்சு 1833 ஆம் ஆண்டில் இறக்கும் வரை நீடித்தது. டாகுவேரேயைப் பொறுத்தவரை இக் கூட்டு முயற்சியின் நோக்கம், ஏற்கெனெவே புகழ் பெற்றிருந்த அவரது *டையோராமா* தொடர்புடையது ஆகும். நியெப்சு உருவாக்கிய ஒளிப்பட முறை தனது *டையோராமா* தடாரிப்புக்கு உதவும் என டாகுவேரே எண்ணினார்.

பல ஆண்டுகள் ஆய்வுகள் நடத்தியபின் 1833 ஆம் ஆண்டில், *டாகுவேரியோவகை* எனப்பெயரிடப்பட்ட திருந்திய ஒளிப்பட முறை ஒன்றை டாகுவேரே அறிவித்தார். இதற்கான உரிமத்தை பிரான்சு அரசு வாங்கி, 1839 ஆம் ஆண்டு ஆகட்டு மாதம் 19 ஆம் தேதி உலகத்துக்கு அன்பளிப்பாக வழங்குவதாக அறிவித்தது. டாகுவேரேயுன், நியெப்சுவின் மகனும் இதற்காக பிரான்சு அரசிடமிருந்து ஆண்டு தோறும் ஒரு குறித்த தொகையைப் பெற்று வந்தார்.

மேற்கோள்
--------

தி 100 வரலாற்றில் மிகு செல்வாக்குப் பெற்றோர்.(நூல்), மைக்கேல் எச். ஹார்ட்

வெளி இணைப்புகள்
---------------

விக்கிமீடியா பொதுவகத்தில்,  
 ***லூயி தாகர்***   
என்பதின் ஊடகங்கள் உள்ளன. 

* Daguerre (1787–1851) and the Invention of Photography from the Metropolitan Museum of Art
* DIORAMAS
* Louis Daguerre and Bry-sur-Marne
* குட்டன்பேர்க் திட்டத்தில் லூயி தாகர் இன் படைப்புகள்
**லூனாவடா** (Lunavada or Lunawada), இந்தியா, குஜராத் மாநிலத்தின் மகிசாகர் மாவட்டத்தின் நிர்வாகத் தலைமையிடம் மற்றும் நகராட்சியாகும். இது லூனாவாடா சமஸ்தானத்தின் தலைநகராக இருந்தது. லூனேஸ்வரர் எனும் சிவன் கோயிலின் பெயரால் இந்நகர் அழைக்கப்படலாயிற்று. லூனாவடா நகர் பனம் ஆறு, வசந்த சாகர், கிருஷ்ணன் சாகர், கங்கா, வேரி, மகிசாகர், தார்கோலி முதலிய ஏரிகளால் சூழப்பெற்றது.

வரலாறு
------

லூனாவடா நகரம், பிரித்தானி இந்திய அரசு காலம் வரை ராஜபுத்திர சோலாங்கி குல மன்னர்களால் ஆளப்பட்டது. .

பொருளாதாரம்
-----------

நிலக்கடலை மற்றும் எண்ணெய் வித்துக்கள் அதிகம் பயிரிடப்படுகிறது. எண்ணெய் பிழியும் ஆலைகள் அதிகம் கொண்டது.

இதனையும் காண்க
--------------

* லூனாவாடா சமஸ்தானம்

மேற்கோள்கள்
-----------

1. ↑  Rajput Provinces of India – Lunawada (Princely State)
2. ↑  "Lunawada Princely State (9 gun salute)". 2015-06-02 அன்று மூலம் பரணிடப்பட்டது. 2015-03-11 அன்று பார்க்கப்பட்டது.

* Bruce Colin.R. Deyell, John. S, Rhodes Nicholas, Spengler Wlliam.f. The Standard Guide to South Asian Coins and Paper Money since 1556 AD, Krause Publications Wisconsin USA 1981
**வியலூர்** சங்கப் பாடல்களில் குறிப்பிடப்பட்டுள்ள ஒரு ஊர்.

வயலை வேலி வியலூர்
-----------------

நன்னன் வேண்மான் என்னும் அரசனின் ஆட்சிக்கு உட்பட்டிருந்த ஊர் இந்த வியலூர். மாமூலனார் பாடல் இதனைத் தெரிவிக்கிறது (அகநானூறு 97). மாமூலனார் தன் பாடல் தலைவியின் முலைமுகட்டின் வனப்புக்கு இவ்வூரை உவமையாகக் காட்டியுள்ளதால் இவ்வூர் மலைமுகட்டில் இருந்தது எனத் தெரிகிறது. இவ்வூருக்கு வயலைக்கொடி படர்ந்த வேலி இருந்ததாம். இவ்வூரில் நறவுக்கள் மிகுதியாம்.

சிறுகுரல் நெய்தல் வியலூர்
-------------------------

பதிற்றுப்பத்து ஐந்தாம் பத்தைப் பாடியவர் பரணர். பதிற்றுப்பத்து நூலைத் தொகுத்தவர் ஒவ்வொரு பத்துக்கும் ஒரு பதிகப்பாடலை இணைத்துள்ளார். இந்தப் பத்தின் பதிகப்பாடல் இந்த ஊரைக் குறிப்பிகிறது. கடல்பிறக்கு ஓட்டிய செங்குட்டுவன் தன் வடநாட்டு வெற்றிக்குப் பின் இடும்பில்புறம் என்னும் இடத்தில் தங்கினானாம். அப்போது அங்கு வந்து புலிபோல் தாக்கிய வயவர்களைத் துரத்திச் சென்று அவர்களின் வியலூரைத் தவிடுபொடி ஆக்கினானாம். இதனை அடுத்து ஓடிய ஆறு வியலூர் ஆறு. ஆற்றின் ஒரு கரையில் வியலூர். மற்றொரு கரையில் கொடுகூர். இந்தக் கொடுகூரையும் செங்குட்டுவன் அழித்தான்.
**லூயி பியர் அல்தூசர்** (பிரஞ்சு: [altysɛʁ]; 16 அக்டோபர் 1918 - 22 அக்டோபர் 1990) , ஒரு பிரஞ்சு நவீன மார்க்சிய தத்துவாதி.பிரஞ்சு கம்யூனிஸ்ட் கட்சியின் நீண்ட கால உறுப்பினராக இருந்த அவர் , சில நேரங்களில் அதன் வலுவான விமர்சகராகவும் திகழ்ந்தார்.

சிந்தனைகள்
----------

### தொடர்புடை சுயாட்சி

சிக்மண்ட் பிராய்ட் பயன்படுத்திய அதீத நிர்ணயவாதம்(Concept of Overdetermination) என்ற சொல்லைப் பயன்படுத்தி , இலக்கியத்தை யதார்த்தத்தின் பிரதிபலிப்பு என மட்டும் கொள்ளாமல், சமூக உருவாக்கத்தில் தன்னிறைவு பெற்றுத் தனித்து இயங்கும் தளம் என்று விளக்கினார்.எந்த ஒன்றும் ஏதோ ஒரு பொருளின் தாக்கத்தால் மட்டும் விளைவதில்லை. பல்வேறுபட்ட காரணிகள் ஒவ்வொரு கூறிலும் செயல்படுகின்றன. அடித்தளம், மேல்தளம் என்ற கருத்தாக்கத்தில் எல்லாமே பொருளாதாரம் என்கின்ற ஒன்றினால் இயங்குகின்றன என்ற கருத்துத் தென்படுகிறது. இதை அதீத நிர்ணய வாதமென்று கூறி அல்தூசர் மறுத்தார். கலை, பண்பாடு முதலிய கூறுகள் பொருளாதார உறவிலிருந்து தனித்து இயங்கக்கூடிய தன்மை கொண்டவை என வாதாடினார். இதைச் சுட்டுவதற்குத் ‘தொடர்புடை சுயாட்சி’ (Relative Autonomy) என்ற கோட்பாட்டை முன்வைத்தார். அதாவது இலக்கியம் தனித்து நின்று இயங்கும் ஆற்றல் கொண்டது என விளக்கினார்.

### கருத்தாக்கம்

கருத்தாக்கம்(Ideology) என்பது ஓர் அமைப்பு எனவும் ; படிமம், தொன்மம், கருத்து முதலியவற்றின் பிரதிநிதியாக இந்த அமைப்பு விளங்குகிறது என்று வாதிட்ட அவர் , இது ஒரு சமூகத்தின் இதயமாகத் தனது வரலாற்றுப் பங்களிப்பினை நிகழ்த்திக்கொண்டிருக்கிறது எனவும் கூறினார். .

### மையம் தகர்த்தல்

எந்த ஓர் அமைப்பும் மையம் அல்லது சாராம்சம் அல்லது குவிமையம் எதையும் கொண்டிருக்க முடியாது என அவர் விவாதிக்கிறார். இந்த மையம் தகர்த்தல் (Decentering) மூலம் , அடித்தளம், மேல்தளம் என்று சாராம்சப்படுத்துகின்ற பழைய மார்க்சியப் பார்வையை விமர்சனத்திற்குட்படுத்துகிறார்.

### இடை வினா எழுப்புதல்

அல்தூசர் எழுத்தில் வெளிப்படும் மற்றொரு சொல் ‘இடை வினா எழுப்புதல்’ எனப் பொருள்படும் interpellation என்ற சொல்லாகும். இந்தச் சொல் மூலம் மிக நுட்பமான முதலாளித்துவ அரசியலை வெளிக்கொணர்கிறார். முதலாளித்துவச் சமூகம், எல்லோரும் சுதந்திரமாகவும், தாம் விரும்புகிற வண்ணத்தைத் தேர்ந்தெடுக்கும் உரிமை தம் கையில் இருப்பது போலவும் மக்கள் உணரும்படி, தனது கருத்தாக்கம் மற்றும் கருத்தாக்கக் கருவிகள் மூலம் செய்கிறது. ஆனால், உண்மையில் ‘மக்கள் விருப்பம்’ என்பது மக்களால் நிர்ணயிக்கப்படுவதில்லை. பணமும் அதிகாரமும் கொண்ட சில ஆதிக்க சக்திகளால்தான் நிர்ணயிக்கப்படுகின்றது. இந்த நுண்ணரசியலைப் புரிந்துகொள்ள மக்கள் இடைவினா எழுப்பத் தெரிந்திருக்க வேண்டும் என்கிறார்.

மேற்கோள்கள்
-----------

1. ↑  "Louis Althusser". Stanford University. 14 நவம்பர் 2013 அன்று பார்க்கப்பட்டது.
2. 1 2  "நவீன மார்க்சியம்". தமிழ்ப்பேராயம். 14 நவம்பர் 2013 அன்று பார்க்கப்பட்டது.
[*தொடர்பிழந்த இணைப்பு*]
3. 1 2  "நவீன மார்க்சியம்". தமிழ்ப்பேராயம். 14 நவம்பர் 2013 அன்று பார்க்கப்பட்டது.
[*தொடர்பிழந்த இணைப்பு*]
**வின்டோஸ் 95 (Windows 95)** என்பது மைக்ரோசொஃப்ட் நிறுவனத்தால் 24 ஆகஸ்ட் 1995 இல் வெளியிடப்பட்ட இயங்குதளமாகும். இது அந்நிறுவனத்தின் வின்டோஸ் இயங்குதளத்தின் பதிப்புகளுள் ஒன்றாகும்

**சிகாகோ** என இரகசியப் பெயரிடப் பட்ட **விண்டோஸ் 95** ஓர் 16/31 பிட் கலப்பு graphical இடைமுகம் ஆகும். 

**விண்டோஸ் 95** ஆனது இதற்கு முன்னர் வெளிவிடப் பட்ட **டாஸ்** விண்டோஸ் பதிப்புக்களின் கூட்டிணைப்பு ஆகும். வேக்குறூப்ஸ் விண்டோஸ் ஐத் தொடர்ந்து இன்ரெல் 80386 (பொதுவாக 386 என அறியப் பட்ட) protected mode ஐ ஆதரிக்கும் புரோசசர்கள் தேவைப்பட்டது. graphical இடைமுகத்தில் பல்வேறு மேம்படுத்தல்களையும் கொண்டுள்ளது இது மாத்திரம் அன்றி டெஸ்க்ராப் (desktop) மற்றும் ஸ்ராட் மெனியூ (Start Menu) மற்றும் 255 எழுத்துகளுடன் கூடிய பெரிய கோப்புப் பெயர் மற்றும் preemptively-multitasked protected-multitask 32 பிட் மென்பொருட்களிற்கான ஆதரவு

32 பிட்
-------

வேர்க்குறூப்ஸ்சிற்கான் விண்டோஸ் இல் இருந்து 32 பிட் கோப்புக்களை அணுகும் முறை ஆரம்பிக்கப் பட்டதால் வன் தட்டை நிர்வாகிப்பதற்கு பயோஸ்ஸின் இடையீடுகள் தேவைப் படவில்லை.

நீண்ட கோப்புப் பெயர்கள்
-----------------------

32 பிட் கோப்பு முறையில் கோப்பை அணுகும் முறையானது நீண்ட பெயர்களைப் பாவிபதற்குத் தேவைப் பட்டது. டாஸ் இயங்கு தளமானது நீண்ட கோப்புப் பெயர்களை அறிவதற்கு மேம்படுத்த வெண்டி இருந்தது.

பயனர் இடைமுகம்
--------------

### பதிப்புக்கள்

விண்டோஸ் 95 ஐத் தொடர்ந்து விண்டோஸ் 98, விண்டோஸ் 98 இரண்டாவது பதிப்பு, விண்டோஸ் Me, விண்டோஸ் 2000, விண்டோஸ் XP, விண்டோஸ் NT சார்ந்த கேணலே (kernel) விண்டோஸ் 2000 மற்றும் விண்டோஸ் XP ஆனது கூடுதல் வதிகளைக் கொண்டதாக இருந்ததால் 31 டிசெம்பர் 2001 இதற்கான ஆதரவை விலக்கிக் கொண்டது.

விண்டோஸ் 95 ஆனது நெகிழ்வட்டு (floppy disks) மற்றும் குறுவட்டில் (CD-ROM) வெளியிடப் பட்டது. ஏனெனில் அச்சமயத்தில் பல கணினி களில் குறுவட்டு இருக்கவில்லை. நெகிழ்வட்டுப் பதிப்பானது 13 நெகிழ் வட்டில் வெளிவிடப்பட்டது.

மேற்கோள்கள்
-----------

1. ↑  "Windows Life-Cycle Policy". Microsoft. Unknown parameter `|acessdate=` ignored (`|access-date=` suggested) (உதவி)

**மைக்ரோசோஃப்ட் விண்டோஸின் வரலாறு**| **எம்எஸ்-டொஸ்–சார்ந்தது**: 1.0 | 2.0 | 3.0 | 3.1x | 95 | 98 | மீ |
| **என்டி-சார்ந்தது**: என்டி 3.1 | என்டி 3.5 | என்டி 3.51 | என்டி 4.0 | 2000 | எக்ஸ்பி | சேவர் 2003 | விஸ்ஃடா | ஹோம் சேவர் |
| **சிஈ-சார்ந்தது**: சிஈ 3.0 | செல்லிடம் | சிஈ 5.0 |
| **வரவிருப்பவை**: 2008 மற்றும் 7 |
| **வெளியிடப்படாதவை**: நெப்ட்யூன் |  ஒடிஸ்ஸி | நேஷ்வில் | கய்ரோ |
**இயக்கி** என்ற சொல் பொதுவாக மின் இயக்கி அல்லது உள் எரி பொறி ( internal combustion engine) ஆகிய இரண்டினை குறிக்கும் .
வேறு :  

அ. மின்சார இயக்கி ( Electric Motor ) , மின்சாரத்தை ஒரு வினைப் பொருளின் இயக்கமாக மாற்றுவது.  

1.மாறுதிசை மின்சார இயக்கி ( AC Motor )
1.மாறுதிசையொத்த மின்சார இயக்கி ( AC Synchronous Motor )
2.மாறுதிசை தூண்டல் மின்சார இயக்கி  ( AC Induction Motor)
2.நேரோட்ட மின்சார இயக்கி ( DC Motor)
1.துரியுடை நேரோட்ட மின்சார இயக்கி  ( Brushed DC Electric Motor )
2.துரியற்ற நேரோட்ட மின்சார இயக்கி ( Brushless DC Electric Motor )
3. மின்னிலை இயக்கி ( Electrostatic Motor )
4. தானுந்தி ( Servo motor)
5. படிநிலை இயக்கி (Stepper Motor)
ஆ. வேறு பயன்பாடுகள் 

1.இயக்க நரம்பு ( Motor Neuron )
2.நுண்ணுந்தி ( Nano motor)
3.திரவ இயக்கி ( Hydraulic Motor)
4.உடற்திசு இயக்கி ( Molecular Motor )
5.காற்றழுத்த இயக்கி ( Pneumatic Motor)

|  |  |
| --- | --- |
| Disambiguation icon |  இது ஒரே தலைப்பில் அமையும் கட்டுரைகளைப் பட்டியலிடும் பக்கவழி நெறிப்படுத்துதல் பக்கமாகும்.  ஏதேனும் ஓர் உள்ளிணைப்பு உங்களை இங்கு இட்டு வந்திருந்தால், அவ்விணைப்பைக் குறித்த பக்கத்தை நேரடியாகச் சுட்டுமாறு மாற்றியமைக்கலாம். |
**வின்ஸ்டன் டபிள்யூ. ராய்ஸ்** (*Winston W. Royce*, 1929-1995) ஒரு அமெரிக்க கணினி விஞ்ஞானி. லாக்ஹீட் (Lockheed) நிறுவனத்தின் மென்பொருள் தொழில்நுட்ப மையத்தின் இயக்குனராகவும் பணிபுரிந்தவர். 20 ஆம் நூற்றாண்டின் மென்பொருள் உருவாக்கத் துறையில் ஒரு குறிப்பிடத்தக்க தலைவரும் ஆவார்.

அருவி மாதிரி
------------

அருவி மாதிரியை ஒரு 'மென்பொருள் மேம்பாட்டு முறையியலாக' முதன் முதலில் விவரித்தவர் இவரே ஆயினும், அவர் தனது கட்டுரையில் 'அருவி' என்னும் சொல்லை கையாளவோ அல்லது இந்த 'மாதிரி' நிச்சயமாக செயல்படும் என்று வாதிடவோ இல்லை.

கல்வி மற்றும் வேலை
------------------

கலிபோர்னியா தொழில்நுட்பக் கல்லூரியில் தனது கல்லூரி வாழ்க்கையை தொடங்கிய அவர், அங்கு இயற்பியலில் இளநிலைப் பட்டத்தையும், வானூர்தி பொறியியலில் முதுகலை பட்டத்தையும் பெற்றார். இறுதியாக ஜூலியன் டேவிட் கோலின் கீழ் வானூர்தி பொறியியல் துறையில் முனைவர் பட்டம் பெற்றார்.

35 ஆண்டுகளுக்கும் மேலாக பொறியியல், ஆராய்ச்சி, கற்பித்தல், மற்றும் மேலாண்மை துறைகளில் பணியாற்றினார். 1970ல் இருந்து டெக்சாஸ் மாநிலம், ஆஸ்டின் நகரிலுள்ள லாக்ஹீட் மென்பொருள் தொழில்நுட்ப மையத்தின் இயக்குனராகப் பணியாற்றிய அவர் 1975ல் *AIAA தகவல் அமைப்புகள் விருது* பெற்றார்.

ஜூன் 7, 1995ல், வெர்ஜினியா மாநிலம் கிளிஃப்டன் நகரிலுள்ள தனது வீட்டில் மரணமடைந்தார்.

வாக்கர் ராய்ஸ்
--------------

இவரது மகன் வாக்கர் ராய்ஸ், ஐபிஎம் (IBM) நிறுவனத்தின் ரேஷனல் (Rational) பிரிவின் 'தலைமை மென்பொருள் பொருளாதார வல்லுநர்'. ஐபிஎம் நிறுவனத்தின் ரேஷனல் ஒருங்கிணைந்த செயல்முறையில் (Rational Unified Process) உள்ளார்ந்த மேலாண்மை தத்துவத்தின் முக்கிய பங்களிப்பாளர். "மென்பொருள் திட்ட மேலாண்மை, ஒரு ஒருங்கிணைக்கப்பட்ட கட்டமைப்பு" என்ற பிரபலமான புத்தகத்தின் ஆசிரியர்.
**லூயி ஜாக் தெனார்** (*Louis Jacques Thénard* மே 4, 1777 - 21 ஜூன் 1857) ஒரு பிரெஞ்சு வேதியியலாளர்.

இவரது தந்தை ஒரு ஏழை விவசாயி ஆவார். தெனார்டை சென் அகாதமியில் சேர்த்து பயிற்றுவிக்க வேண்டும் என எண்ணியிருந்தார். பதினாறாவது வயதில் மருந்தியல் படிப்பு படிக்க இவரை பாரிஸ் நகருக்கு அனுப்பினார். அங்கு இவர் அந்துவான் பிரான்சுவா போர்கிராய் மற்றும் லூயிஸ் நிக்கோலா வாகியுலின் ஆகிய அறிஞர்களின் விரிவுரைகளைக் கேட்டார். வாகியுலின் இவர்களின் சகோதரிகளின் கோரிக்கைகள் காரணமாக இருபது பிராங்குகள் மாதாந்திர கட்டணம் செலுத்த முடியவில்லை என்றாலும் வாகியுலின் ஆய்வுக்கூடத்தில் சேர்ந்து கொள்வதில் எளிமையாக இவருக்கு வெற்றிகிட்டியது. அதனால் இவரது முன்னேற்றம் விரைவாக நிகழ்ந்தது. இரண்டு அல்லது மூன்று ஆண்டுகளுக்குள் விரிவுரை மேசையை இவர் கைப்பிடித்தார். இவரது திறமையான நடவடிக்கைகளில் திருப்தியடைந்த அந்துவான் பிரான்சுவா போர்கிராய் மற்றும் லூயி நிக்கோலா வாகியுலின் ஆகிய இரு அறிஞர்களும் 1797 ஆம் ஆண்டு வேதியியல் ஆசிரியராக இவருக்கு பணி நியமனம் வழங்கினர்.

மேற்கோள்கள்
-----------

1. ↑    "Baron Louis-Jacques Thénard". *கத்தோலிக்க கலைக்களஞ்சியம் (ஆங்கிலம்)*. (1913). நியூயார்க்: இராபர்ட் ஆபில்டன் நிறுவனம்.
பீட்டர்சன் கோட்டுருவின் படம். இது ஒரு முப்படிக் கோட்டுரு.
முழு இருகூறுக் கோட்டுரு {\displaystyle K\_{3,3}} ஒரு முப்படிக் கோட்டுரு
ஒரு கோட்டுருவின் அனைத்து முனைகளின் படியும் "3" ஆக இருந்தால் அக்கோட்டுரு **முப்படிக் கோட்டுரு** (*cubic graph*) எனப்படும். முப்படிக் கோட்டுரு ஒரு 3-ஒழுங்கு கோட்டுருவாக இருக்கும். முப்படிக் கோட்டுருக்கள் "மூவலுவுள்ள கோட்டுருக்கள்" (trivalent graphs) எனவும் அழைக்கப்படுகின்றன.

இருமுப்படிக் கோட்டுரு (bicubic graph) ஒரு முப்படி இருகூறு கோட்டுருவாக இருக்கும்.

சமச்சீர்மை
----------

1932 இல் ரோனால்டு எம். பாஸ்டர் முப்படி சமச்சீர் கோட்டுருக்களுக்கான எடுத்துக்காட்டுகளைச் சேகரிக்கத் துவங்கினார்.

நன்கறியப்பட்டப் பல தனிப்பட்ட கோட்டுருக்கள் முப்படி சமச்சீர் கோட்டுருக்களாக உள்ளன:

பயன்கூறு கோட்டுரு, பீட்டர்சன் கோட்டுரு, ஈவுடு(Heawood) கோட்டுரு, மோபியசு-காண்டர் கோட்டுரு, பாப்பசு கோட்டுரு, தேசார்க் கோட்டுரு, நவூரு கோட்டுரு, கோசிட்டர்(Coxeter) கோட்டுரு, தைக்கு (Dyck) கோட்டுரு, பாசுட்டர் கோட்டுரு.
முப்படி சமச்சீர் கோட்டுருக்களை வில்லியம். தா. தட்டு (W.T. Tutte) என்பார், கோட்டுருவின் ஒரேயொரு சமச்சீர் மூலம் *s* நீளமுள்ள இரு திசைசார் பாதைகளை ஒன்றுக்கொன்று இணைக்கலாம் என்பதற்கு உட்படும் *s* என்ற மிகச்சிறிய முழுஎண் கொண்டு வகைப்படுத்தினார். அத்துடன் அவர் *s* இன் மதிப்பு அதிகபட்சம் "5" ஆக இருக்குமென்பதையும் நிறுவியதோடு அந்த மதிப்புகளுக்கான கோட்டுரு எடுத்துக்காட்டுகளையும் வழங்கினார்.

இராபர்ட்டு புருட்டு (Robert Frucht) பெயரில் வழங்கும் புருட்டு கோட்டுரு மிகச்சிறிய சமச்சீர்களே இல்லாத ஐந்து கோட்டுருக்களுள் ஒன்றாகும் இந்த கோட்டுருவுக்கு உள்ள ஒரேயொரு கோட்டுரு தன்னுருவாக்கம் சமனி தன்னுருவாக்கம் ஆகும்.

மேற்கோள்கள்
-----------

1. ↑  Foster, R. M. (1932), "Geometrical Circuits of Electrical Networks", *Transactions of the American Institute of Electrical Engineers*, **51** (2): 309–317, doi:10.1109/T-AIEE.1932.5056068.
2. ↑  Tutte, W. T. (1959), "On the symmetry of cubic graphs", *Can. J. Math.*, **11**: 621–624, doi:10.4153/CJM-1959-057-2.
3. ↑  Bussemaker, F. C.; Cobeljic, S.; Cvetkovic, D. M.; Seidel, J. J. (1976), *Computer investigation of cubic graphs*, EUT report, 76-WSK-01, Dept. of Mathematics and Computing Science, Eindhoven University of Technology
4. ↑  Frucht, R. (1949), "Graphs of degree three with a given abstract group", *கனடியன் கணித ஆய்விதழ்*, **1**: 365–378, doi:10.4153/CJM-1949-033-6, ISSN 0008-414X, MR 0032987.

வெளியிணைப்புகள்
---------------

விக்கிமீடியா பொதுவகத்தில்,  
 ***3-ஒழுங்கு கோட்டுருக்கள்***   
என்பதின் ஊடகங்கள் உள்ளன. 

* Royle, Gordon. "Cubic symmetric graphs (The Foster Census)". 2011-10-23 அன்று மூலம் பரணிடப்பட்டது.
* Weisstein, Eric W. "Bicubic Graph", *MathWorld*.
* Weisstein, Eric W. "Cubic Graph", *MathWorld*.
**அசைவு விபரியல்** அல்லது **இயங்கியல்** (*kinematics*) என்பது மரபார்ந்த விசையியலின் ஒரு பிரிவாகும். இது ஒரு புள்ளி அல்லது ஒரு பொருள் அல்லது ஒரு பொருட்தொகுதியின் இயக்கத்தை, இயக்கத்துக்கான காரணத்தை நோக்காமல், அதன் நிலை, திசைவேகம், முடுக்கம் போன்ற கூறுகளால் விபரிக்கிறது.

அசைவு விபரியல் வானியற்பியலில் வான் பொருட்களின் இயக்கத்தை அறியவும், மற்றும் இயந்திரப் பொறியியல், தானியங்கியல், உயிர்விசையியல் ஆகியவற்றில் தொகுதிகளின் அசைவைக் கண்டறியவும் பயன்படுகிறது. எடுத்துக்காட்டாக, விசைப்பொறிகள், தானியங்கி கைகள், மனித உடம்பின் எலும்புக்கூடு ஆகியவற்றின் அசைவுகளை அறியப் பயன்படுகிறது.

திசைவேகமும் வேகமும்
-------------------

துணிக்கை ஒன்று சென்ற தூரம் எப்போதும் அதன் இடப்பெயர்ச்சியை விடக் கூடுதலாகவோ அல்லது அதற்கு சமனாகவோ இருக்கும்.
திசைவேகம் (velocity) என்பது துணிக்கையொன்றின் இடப்பெயர்ச்சி மாற்றத்தின் அளவு மற்றும் திசையைக் காட்டும் காவிக் கணியமாகும். வேகம் அல்லது கதி (speed) என்பது பொருள் நகர்ந்த தூரத்தின் மாற்றத்தின் அளவாகும் (திசை இல்லை). பொதுவாக அசைவு விபரியலில் திசையைக் காட்டும் காவிக் கணியமான திசைவேகமே கணிப்பிடப்படுகின்றது. சராசரி வேகமானது மாற்ற இடப்பெயர்ச்சியை நேர அளவால் பிரிப்பதால் கிடைக்கப்பெறும் காவிக் கணியமாகும்.

{\displaystyle {\overline {\mathbf {V} }}={\frac {\Delta \mathbf {P} }{\Delta t}}\ ,}
இங்கு Δ**P** என்பது இடப்பெயர்ச்சியையும் Δ*t* என்பது நேரத்தையும் குறிக்கின்றது.

ஆர்முடுகல்
----------

இது வேகத்தை நேர அளவால் பிரிப்பதால் கிடைக்கப்பெறும் காவிக் கணியமாகும்.

{\displaystyle {\overline {\mathbf {A} }}={\frac {\Delta \mathbf {V} }{\Delta t}}\ ,}

மேற்கோள்கள்
-----------

1. ↑  Edmund Taylor Whittaker (1904). *A Treatise on the Analytical Dynamics of Particles and Rigid Bodies*. கேம்பிறிட்ஜ் பல்கலைக்கழகப் பதிப்பகம். Chapter 1. பன்னாட்டுத் தரப்புத்தக எண்:0-521-35883-3. .
2. ↑  Joseph Stiles Beggs (1983). *Kinematics*. Taylor & Francis. பக். 1. பன்னாட்டுத் தரப்புத்தக எண்:0-89116-355-7. .
3. ↑  Thomas Wallace Wright (1896). *Elements of Mechanics Including Kinematics, Kinetics and Statics*. E and FN Spon. Chapter 1. .
4. ↑  A. Biewener (2003). *Animal Locomotion*. ஒக்ஸ்போர்ட் பல்கலைக்கழகப் பதிப்பகம். பன்னாட்டுத் தரப்புத்தக எண்:019850022X. .

| * பா
* உ
* தொ
இயங்கியல் |
| --- |
| 
* ← தொகையீடு … வகையிடல் →

 |
| 
* இடப்பெயர்ச்சி
* திசைவேகம் (வேகம்)
* முடுக்கம்
* திடுக்கம்
* Jounce

 |
**இயங்கு இணை** அல்லது **இயங்கு மூட்டு** (*Kinematic pair*) என்பது இரண்டு இயங்கு கண்ணிகளின் இணைப்பாகும். இணைப்பிலுள்ள இரண்டு கண்ணிகளுக்கிடையில் சார்பியக்கம் இருக்க வேண்டும் ; இணைப்புத்தொடர்பு எப்பொழுதும் இருக்க வேண்டும்.

பல இயங்கு கண்ணிகளையும் இயங்கு இணைகளையும் இணைத்து சங்கிலிகளை உருவாக்கலாம். இத்தகைய சங்கிலிகளில் உள்ள சங்கிலி, இயங்குசங்கிலியாக இருக்கவேண்டுமென்றால், அதன் உறுப்புகளான இயங்கு கண்ணிகளுக்கிடையே ஒன்றுக்கொன்று சார்பியக்கம் இருக்க வேண்டும்.

வகைகள்
------

இயங்கு இணைகளை பல முறைகளில் வகைமைப்படுத்தலாம். அவையாவன: 
1. தொடுகைத்தன்மை (Nature of Contact) அடிப்படை 
2. தொடுகைப்பராமரிப்பு முறை (Method of Maintaining Contact) அடிப்படை 
3. கட்டுறு தன்மை (Nature of Constraint) அடிப்படை
4. விடுமை எண் (Degree of Freedom) அடிப்படை 
5. இயல் நகர்வுகள்(Possible Motions) அடிப்படை

### தொடுகைத்தன்மை அடிப்படை

இது, இயங்கியலின் தந்தை என அழைக்கப்படும் ஜெர்மானிய இயந்திரப்பொறியாளர் ஃப்ரான்ஸ் ராய்லாக்ஸ் (Franz Reuleaux,30 September 1829 – 20 August 1905) முதல் முறையாக இயங்கு இணைகளை வகைமைப்படுத்திய அடிப்படை.
அ. தாழ்நிலை இணை (Lower Pair) 
ஆ. மேனிலை இணை(Higher Pair), 
என விசாலமான இரண்டு வகைகளாகப் பிரித்தார். இணைப்பிலுள்ள இரண்டு கண்ணிகளுக்கிடையில் தளத்தொடுகை(பரப்புத்தொடுகை-Surface Contact) இருந்தால், அவ்விணை தாழ்நிலை இணையாகும்.
ஏனெனில், தளத்தொடுகையில் அழுத்தம், தகைவு ஆகியன குறைவாக, அதாவது தாழ்வான அளவாக, இருக்கும். இணைப்பிலுள்ள இரண்டு கண்ணிகளுக்கிடையில் தொடுகை புள்ளித்தொடுகை(Point Contact)யாகவோ, கோட்டுத்தொடுகையாகவோ (Line Contact) இருந்தால், அவ்விணை மேனிலை இணையாகும். ஏனெனில், புள்ளி அல்லது கோட்டுத்தொடுகையில் தொடர்பு அளவு குறைவு என்பதால், அழுத்தமும், தகைவும் அதிகமாக இருக்கும்.

தாழ்நிலை இணைகளின் எண்ணிக்கை மொத்தம் ஆறு. அவையாவன: 
1. சுழல் / திருப்பு இணை (Revolute / Turning / Rotating Pair) 
2. பட்டக / சறுக்கு இணை (Prismatic / Sliding Pair) 
3.வலய / திருகு இணை (Helical / Screw Pair) 
4. வட்டுருளை இணை (Cylindrical Pair) 
5.கோள இணை ( Spherical / Globular Pair) 
6. தள / தட்டை இணை ( Planar / Flat Pair).

### **தொடுகைப்பராமரிப்பு முறை**

இரண்டு கண்ணிகளுக்கிடையில் உள்ள இணைப்புத்தொடுகை இரண்டு வழிகளில் பராமரிக்கப்படலாம்.
**டாக்டர். வெங்கடராமன் கிருஷ்ணமூர்த்தி** (*V. Krishnamurthy* ), தமிழ்நாட்டில் பிறந்த இந்திய ஆட்சிப் பணியாளர் ஆவார். அவர் இந்தியாவின் மிகப்பெரிய மற்றும் மிகவும் சவாலான பொதுத்துறை நிறுவனங்களுக்கு தலைமை வகித்தார்.

வெ. கிருஷ்ணமூர்த்தி இந்தியாவின் பொதுத்துறை நிறுவனங்களின் தந்தை என அழைக்கப்படுகிறார். *பி.ஹச்.இ.எல், மாருதி உத்யோக் லிமிடெட், எஸ்.ஏ.ஐ.எல்*. மற்றும் *ஜி.ஏ.ஐ.எல்.* ஆகியவற்றை இந்தியா மற்றும் உலகெங்கிலும் மிக அதிக லாபம் ஈட்டும் தொழில் நிறுவனமாக மாற்றுவதில் அவரது தலைமையையும் வெற்றிகரமான பங்களிப்பையும் தந்துள்ளார்.

இவர், *பாரத் ஹெவி எலக்ட்ரிகல்ஸ் லிமிடெட்* , *மாருதி உத்யோக் லிமிடெட்*, *ஸ்டீல் ஆணையம் இந்தியா லிமிடெட்* மற்றும் *கெயில் (இந்தியா) லிமிடெட்* தலைவர் மற்றும் தலைமை நிர்வாக அதிகாரி ஆவார். அவர் பெங்களூரு மற்றும் அகமதாபாத் *ஐஐஎம்* தலைவராக இருந்தார்; *ஐஐடி* தில்லி; *சேவியர் இன்ஸ்டிடியூட் ஆப் மேனேஜ்மென்ட்*, புவனேஸ்வர்; மற்றும் ஹைதராபாத் அமைப்பின் வளர்ச்சி மையம் ஆகியவற்றின் உறுப்பினராக இருந்தார். அவர் தகவல் தொழில்நுட்பம், தொலைநோக்கு மற்றும் மதிப்பீட்டு கவுன்சில் தலைவர்.

அவர் 2004முதல் 2008 வரை தேசிய ஆலோசனைக் குழுவின் உறுப்பினராக இருந்தார். மற்ற பதவிகளில், அவர் தொழில், அமைச்சகத்தின் உறுப்பினர், திட்ட ஆணையம் மற்றும் இந்திய அரசாங்கத்தின் செயலாளராக இருந்தார். அவர் 2014 ஆம் ஆண்டு வரை ஒரு அமைச்சர் அந்தஸ்துடன் கூடிய, தேசிய உற்பத்தி போட்டித்திறன் கவுன்சிலின் தலைவராக இருந்தார். ராகுல் காந்தி, பிரியங்கா காந்தி மற்றும் சோனியா காந்தி தலைமையிலான ராஜீவ் காந்தி அறக்கட்டளையின், அறங்காவலர்களில் ஒருவராக இருந்தார்.

1944 இல் அவர் பின்னர் சென்னை மின்சார வாரியத்தில் பணிபுரிந்தார். பின்னர், 1954 இல், இரண்டாவது ஐந்தாண்டுத் திட்டத்தில், இந்தியாவின் முதல் பிரதம மந்திரி ஜவஹர்லால் நேருவுடன் நேரடியாகப் பணிபுரிந்தார். மேலும், இரண்டாவது ஐந்தாண்டுத் திட்டத்தில், மின்சார உற்பத்திக்கு பொறுப்பேற்றார். இவர், முதல் பிரதம மந்திரி லால் பகதூர் சாஸ்திரி, இந்திரா காந்தி, ராஜீவ் காந்தி மற்றும் டாக்டர் மன்மோகன் சிங் போன்றவர்களுடன் இந்திய அரசின் பல்வேறு நிலைகளில் பணிபுரிந்தார்.

**ஆரம்ப வாழ்க்கை**

வெ. கிருஷ்ணமூர்த்தி 1925 ஆம் ஆண்டு ஜனவரி மாதம் 14 ம் தேதி பிறந்தார். இவரது தந்தையின் பெயர் வெங்கடராமன் என்பதாகும். இவருக்கு சுப்பிரமணியன் மற்றும் வைத்தியநாதன் என்ற இரண்டு சகோதரர்கள் இருந்தனர். இவர் ராஜம் என்பவரை மணந்தார். இவர்களுக்கு, ஜெயகர் மற்றும் சந்திரா என இரண்டு மகன்கள் உள்ளனர்.

மரியாதைகள்
----------

1973 ஆம் ஆண்டில் இந்திய அரசால் வழங்கப்படும் நான்காவது மிக உயர்ந்த குடிமகன் விருதான பத்ம ஸ்ரீ .விருது இந்திய குடியாட்சி பிரிவில் இவருக்கு வழங்கப்பட்டது.

1986 ஆம் ஆண்டில் இந்திய அரசால் வழங்கப்படும் மூன்றாவது மிக உயர்ந்த குடிமகன் விருதான பத்ம பூஷண் விருது இந்திய குடியாட்சி பிரிவில் இவருக்கு வழங்கப்பட்டது.

2007 ஆம் ஆண்டில் இந்திய அரசால் வழங்கப்படும் இரண்டாவது மிக உயர்ந்த குடிமகன் விருதான பத்ம விபூஷன் விருது இந்திய குடியாட்சி பிரிவில் இவருக்கு வழங்கப்பட்டது.

குறிப்புகள்
-----------

1. ↑  "NAC I: The knocks, and the nicks". *indianexpress.com*.
2. ↑  "காப்பகப்படுத்தப்பட்ட நகல்" (PDF). 2016-03-06 அன்று மூலம் (PDF) பரணிடப்பட்டது. 2019-03-20 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2009-02-08 அன்று மூலம் பரணிடப்பட்டது. 2019-03-20 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2011-09-10 அன்று மூலம் பரணிடப்பட்டது. 2019-03-20 அன்று பார்க்கப்பட்டது.
இந்தச் செயல் விளக்கத்தில் நடுவில் சிமிட்டிக்கொண்டு இருக்கும் பச்சைப் புள்ளியில் குறைந்தபட்சம் பத்து செக்கன்களுக்குப் பார்வையைக் குவித்திருக்கவேண்டும். பத்து செக்கன்களின் பிற்பாடு, கற்பனை முக்கோணப் புள்ளிகளின் மூலையில் நிலையாக அமைந்துள்ள மூன்று மஞ்சள் புள்ளிகள் தோன்றி மறைவதைக் காணலாம். இதில் மூன்றும் ஒரே சமயத்தில் மறையலாம் அல்லது இரண்டு புள்ளிகள் மறையலாம் அல்லது ஒரு புள்ளி மட்டுமே மறையலாம். நடுவில் இருக்கும் பச்சைப் புள்ளியைத் தொடர்ச்சியாக உற்றுநோக்குபவருக்கு மஞ்சள் புள்ளிகள் ஒரு எழுந்தமானமாக மறைந்து மீண்டும் தோற்றமளிக்கும்.
**இயக்கம் தூண்டப்பட்ட பார்வையின்மை** (Motion Induced Blindness) என்பது செயன்முறை கூடத்தில் நோக்கப்படும் ஒரு காட்சி மறைவு அல்லது பார்வைப் புலனுணர்வுப் போலித்தோற்ற நிகழ்வு ஆகும். ஒரு பார்வையாளர் கண்களுக்கு நகரும் அல்லது இயங்கும் பிற்புறத் தோற்றத்தின் பின்னணியில் நிலையான பார்வைத் தூண்டல்கள் மறைந்து போவது இந்நிகழ்வில் நடைபெறுகின்றது.

மேலோட்டம்
---------

இயக்கம் தூண்டப்பட்ட பார்வையின்மை முதன்முதலில் 1991 ஆம் ஆண்டில் ராமச்சந்திரன் மற்றும் கிரிகோரி என்பவர்களால் கண்டுபிடிக்கப்பட்டது. ஆனால் போனே, கூபெர்மான், சாகி ஆகியோர் 2001இல் மீண்டும் வெளிக்கொண்டு வந்ததை அடுத்து இதற்கு முக்கியத்துவமும் பெயரும் வழங்கப்பட்டது.

மேற்கோள்கள்
-----------

1. ↑  Ramachandran, V. S.; Gregory, R. L. (25 April 1991). "Perceptual filling in of artificially induced scotomas in human vision". *Nature* (Nature Publishing Group) **350**: 699-702. doi:10.1038/350699a0.. பார்த்த நாள்: 8 June 2013.
**இயக்கிகள்** என்பவர்கள் மந்திரங்களுக்கும், தந்திரங்களுக்கும் கட்டுப்பட்டக்கூடியவர்களாகவும், பல்வேறு திறன்களைப் பெற்றவர்களாகவும் இந்திய தொன்மவியலில் குறிப்பிடப்படுபவர்கள். இந்து தொன்மவியலில் இயக்கர்கள் என்றொரு குழு குறிப்பிடப்படுகிறது. எசக்கியம்மன் அல்லது இயக்கியம்மன் என்ற சிறுதெய்வமும் இந்து சமயத்தவரால் வழிபடப்படுகிறது. இயக்கிகளை சித்தர்களும், மாந்திரிகளும், சமண தீர்த்தங்கரர்களும் தங்களுடைய கட்டுப்பாட்டில் வைத்துள்ளார்கள். இயக்கிகளை கட்டுப்படுத்தி தங்களுக்கு தேவையான செயல்களை செய்ய வைக்க இயலும் எனவும், அவர்களை காவல் ஆட்களைப் போலவும், ஏவல் ஆட்களைப் போலவும் பயன்படுத்த முடியும் என்பதும் நம்பிக்கையாகும்.

சொல்லிலக்கணம்
-------------

இயக்கிகள்- இயக்கம் செய்யும் பெண்கள்.

சமண சமயம்
---------

சமண சமயத்தினைச் சார்ந்த தீர்த்தங்கர்கள் சிலர் தங்களுக்குக் காவலாக இயக்கிகளை வைத்திருந்தார்கள். சுவாலாமாலினி, பத்மாவதி, சக்ரேஸ்வரி, அம்பிகை, வராகி ஆகிய இயக்கிகள் முறையே சந்திரபிரபு, பார்சுவநாதர், விருஷப தேவர், நேமிநாதர், விமலநாதர் ஆகியோரின் காவல் தெய்வங்களாக இருந்துள்ளார்கள்.

பார்சுவநாதர் தன் காவலுக்கு, பத்மாவதி எனும் இயக்கியையும், இயக்கின் துணைவர் யட்சன் தானேந்திரனையும் கொண்டிருந்தார்.

இதனையும் காண்க
--------------

* யட்சினிகள்
* இயக்கி பத்மாவதி

ஆதாரங்கள்
---------

1. 1 2 3  சமணம்: காவல் தெய்வங்கள்﻿﻿
***பில்லா 2*** (*Billa II*) என்பது 2012 இல் வெளிந்த ஒரு தமிழ்த் திரைப்படம். அஜீத் குமார் நடித்த இப்படத்தை சக்ரி இயக்கினார். ஒரு சாதாரண மனிதனான டேவிட் பில்லா என்பவர் எப்படி ஒரு பன்னாட்டுக் கொள்ளைக்காரனாக மாறினார் என்பதே இத்திரைப்படத்தின் கதை.

இது 2007 வெளிவந்த பில்லா திரைப்படத்தின் தொடர்ச்சியாகும். துணை பாத்திரங்களில் வரும் பார்வதி ஓமனகுட்டன், பருண அப்துல்லா, வித்யுத் ஜம்வல் மற்றும் சுதந்ஷு பாண்டே ஆகியோர் இப்படத்தினால் தமிழ் திரையுலகிற்கு அறிமுகமாகினர்.

ராஜசேகர் ஒளிப்பதிவினை கையாண்டார் மற்றும் சுரேஷ் அர்ஸ் தொகுப்பாளராக பணியாற்றினார். படத்தின் இசையமைப்பாளர் யுவன் ஷங்கர் ராஜா ஆவார். பில்லா 2 RED EPIC கேமரா மூலம் படம்பிடிக்கப்பட்ட முதல் இந்திய தயாரிப்பாகும், இது ஹிந்துஜா குழுமத்தின் *இன் எண்டர்டெய்ன்மெண்ட்* நிறுவனத்துடன் இணைந்து *வைட் ஆங்கிள் கிரியேஷன்ஸ்* தயாரித்த திரைப்படமாகும்.

நடிகர்கள்
---------

தயாரிப்பு
---------

இப்படத்தின் இயக்குனர் விஷ்ணுவர்தன் என நவம்பர் 2010 இல் அதிகாரப்பூர்வமாக அறிவிக்கப்பட்டது. முரண்பாடான தேதிகள் காரணமாக, பின்பு சக்ரி டோலேடி மாற்றப்பட்டார். ஒரு புதிய உரை டோலேடி மற்றும் எரிக் பில்பேர்க் சம்பந்தப்பட்ட ஒரு குழுவால் திட்டமிடப்பட்டது. படப்பிடிப்பு ஜூலை 2011 இல் ஆரம்பிக்கப்பட்டு 2011 டிசம்பரில் முடிக்கப்பட்டது. இதன் படப்பிடிப்பு, முதன்மையாக கோவா, ஐதராபாத் மற்றும் ஜோர்ஜியாவில் நடைபெற்றது.

வெளியீடு
--------

பில்லா 2 2012 ஜூலை மாதம் 13 ஆம் திகதி உலகம் முழுவதும் வெளியிடப்பட்டது; டேவிட் பில்லா என்ற தலைப்பில் ஒரு மொழி மாற்றிய தெலுங்குப் பதிப்பு ஆந்திர பிரதேசத்தில் ஒரே நேரத்தில் வெளியிடப்பட்டது.

பாடல்கள்
--------

யுவன் சங்கர் ராஜா இசையமைத்த இத்திரைப்படத்தில் இடம்பெற்ற அனைத்துப் பாடல்களையும் நா. முத்துக்குமார் எழுதியிருந்தார்.

| எண் | தலைப்பு | பாடகர் (கள்) | பாடலாசிரியர் | நீளம் |
| --- | --- | --- | --- | --- |
| 1 | "கேங்க்ஸ்டர்" | யுவன் ஷங்கர் ராஜா, ஸ்டெப்னி | நா. முத்துக்குமார் | 4:07 |
| 2 | "இதயம்" | ஷ்வேதா பண்டிட் | 4:04 |
| 3 | "ஏதோ மயக்கம்" | யுவன் ஷங்கர் ராஜா, தன்வி ஷா, சுவி சுரேஷ் | 4:22 |
| 4 | "மதுரை பொண்ணு" | ஆண்ட்ரியா ஜெரிமியா | 3:55 |
| 5 | "உனக்குள்ளே மிருகம்" | ரஞ்சித் | 4:18 |
| 6 | "பில்லா 2 தீம் இசை" | யுவன் ஷங்கர் ராஜா | 1:56 |
|  |  | **மொத்த நீளம்:** |  | **22.42** |
|

மேற்கோள்கள்
-----------

வெளி இணைப்புகள்
---------------

* இணையதள திரைப்பட தரவுத் தளத்தில் *பில்லா 2*
**வெ. சாமிநாத சர்மா** (17 செப்டம்பர் 1895 - 7 சனவரி 1978) தமிழறிஞர், அறிவியல் தமிழின் முன்னோடி, பன்மொழி அறிஞர், இதழாசிரியர் எனப் பல ஆளுமை கொண்டவர். "பிளாட்டோவின் அரசியல்", "சமுதாய ஒப்பந்தம்", கார்ல் மார்க்ஸ், "புதிய சீனா", "பிரபஞ்ச தத்துவம்" என்று அரசறிவியல் தலைப்புகளில் விரிவாக எழுதினார்.

பிறப்பும் கல்வியும்
-------------------

தமிழ்நாடு திருவண்ணாமலை மாவட்டம் செய்யாறு வட்டம் வெங்களத்தூர் என்னும் சிற்றூரில் 1895 செப்டம்பர் 17 அன்று பிறந்தார். தந்தை முத்துச்சாமி ஐயர். தாயார் பார்வதி அம்மாள். தம் பள்ளிப் படிப்பை செங்கல்பட்டு நேடிவ் உயர்நிலைப் பள்ளியில் முடித்தார். இவர் பல மொழிகள் கற்றுப் புலமை அடைந்தார்.

தொழில்
------

சர்மா துவக்கத்தில் தேசபக்தன் இதழிலும், பின்னர் திரு. வி. கவின் நவசக்தி இதழிலும் பணியாற்றினார். அங்கே சுமார் பன்னிரண்டு ஆண்டுகாலம் உதவி ஆசிரியராக இருந்தார். சென்னை மாகாண முன்னாள் பிரமதமரான டி. பிரகாசம் அவர்கள் நடத்திய தமிழ் பத்திரிக்கையான ஸ்வராஜ்யாவிலும் பணியாற்றினார். பின்னர் பர்மாவுக்கு சென்று அங்கு பத்தாண்டுகள் இருந்தார். அங்கு ரங்கூன் நகரத்தில் ஜோதி என்ற இதழைத் துவக்கி நடத்திவந்தார். இரண்டாம் உலகப்போரில் ஜப்பானியர்கள் பர்மாமீது படையெடுத்ததால் அங்கிருந்து குடும்பத்துடன் பல இன்னல்களை அனுபவித்து சென்னை வந்து சேர்ந்தார். இவர் பர்மாவில் இருந்தபோதே பல நூல்களை எழுதினார். இங்கு வந்தும் பல நூல்களை எழுதினார். இவரது நூல்களுக்காகவே சொக்கலிங்கம் செட்டியார் என்பவர் *பிரபஞ்ச ஜோதி பிரசுராலயம்* என்ற பதிப்பகத்தை துவக்கினர். 1978 ஆம் ஆண்டு சனவரி ஏழு அன்று கலாசேத்திராவில் காலமானார்.

புகழ்
-----

இவரைப் பற்றி கண்ணதாசன் பின்வருமாறு கூறுகிறார்.

|  |  |  |
| --- | --- | --- |
| "| உலகத்து அறிவையெல்லாம் ஒன்று திரட்டி தமிழனின் மூளையில் ஏற்றி, உன்னதமான தமிழர்களை உற்பத்தி செய்ய இதுவரை யாராவது முயன்று இருக்கிறார்களா? எனக்கு அன்றும் இன்றும் ஒரே பெயர்தான் ஞாபகத்தில் நிற்கிறது. அதுதான் திரு. வெ. சாமிநாத சர்மா. நான் பெற்ற பொது அறிவியல் இருபது சதவீதம் திரு. சாமிநாத சர்மாவின் நூல்கள் தந்தவையே. | "|

படைப்புகள்
----------

முதன்மைக் கட்டுரை: வெ. சாமிநாத சர்மாவின் நூற்பட்டியல்
1.நமது ஆர்யாவர்த்தம்
2.சீனாவின் வரலாறு.
3.ரஷ்யாவின் வரலாறு
4.கிரீஸ் வாழ்ந்த வரலாறு.
5.ஸ்பெயின் குழப்பம்
6. ராஜ தந்திர யுத்த களப் பிரசங்கங்கள் 
7.காந்தி யார்.
8.கமால் அத்தாதுர்க் (Mustafa Kemal Atatürk) 
9.பிளேட்டோவின் ‘அரசியல்’
10.மாஜினி
11.ஸன்யாட் சென் 
12.பாலஸ்தீனம்

மேற்கோள்கள்
-----------

1. ↑  "வெளி உலகத்தின் சாளரம்' வெ.சாமிநாத சர்மா!, தினமணி, 20 செப்டம்பர் 2012
2. ↑  அறிஞர் சாமிநாத சர்மா அவர்களின் வாழ்க்கைக் குறிப்பு, கு. அழகிரிசாமி (2006 செப்டம்பர் 19). *எனது பர்மா வழி நடைப் பயணம்*. சென்னை: மகாகவி பதிப்பகம். பக். 22.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***வெ. சாமிநாத சர்மா*** |

* வெ. சாமிநாத சர்மா
**வெ. து. சுவாமி** (*V. D. Swami*) பிறப்பு வேங்கடராம துரைசுவாமி; 1910 – 1993) என்பவர் இந்தியத் தொழிலதிபர் மற்றும் பரோபகாரர் ஆவார். இவர் சென்னையில் உள்ள பிரபல கண் மருத்துவமனையான சங்கரா நேத்ராலயாவின் நிறுவனர்களில் ஒருவராவார். இவர் தமிழகத் திரைப்பட நடிகர் அரவிந்த்சாமியின் தந்தை ஆவார்.

தொழில்
------

சுவாமி 1910இல் தஞ்சை மாவட்டம் மெலட்டூரில் பிறந்தார். இவர் வி. டி. சுவாமி & நிறுவனத்தினை எம்.வி.சுப்பிரமணியம் மற்றும் சன்மார் குழுமத்தின் டி. எஸ். நாராயணசாமி ஆகியோருடன் 1956ஆம் ஆண்டில் சென்னையில் நிறுவினார். வி.டி. சுவாமி நிறுவனம் எஃகு ஏற்றுமதி வணிகத்தில் முன்னோடியாக இருந்தது. ஆசியாவின் முக்கிய மொத்த மற்றும் சில்லறை விற்பனையாளர்களில் ஒருவராக இருந்தனர். திருச்சிராப்பள்ளியைத் தளமாகக் கொண்ட மூலதன இயந்திரங்கள் மற்றும் செயல்முறை இயந்திரங்கள் உற்பத்தி நிறுவனமான காவேரி பொறியியல் தொழில்நுட்ப நிறுவனத்தினை நிறுவினர்.

மற்ற நடவடிக்கைகள்
-----------------

1962ஆம் ஆண்டில், சுவாமி தனது சொந்த ஊரானமெலட்டூரில் நடைபெற்ற பாகவத மேள நிகழ்ச்சியில் கலந்து கொண்டார். மெலட்டூருக்கு வெளியே கலையை வளர்ப்பதில் ஆர்வம் காட்டிய சுவாமி 1964இல் மெலட்டூர் பாகவத மேள நாத்தியா வித்திய சங்கத்தை நிறுவினார்.

சங்கரா நேத்ராலயாவை சென்னையில் அமைக்க மருத்துவ பயிற்சியாளர் எஸ்.எஸ்.பத்ரிநாத்தை வற்புறுத்துவதில் சுவாமி முக்கிய பங்கு வகித்தார். இதன் ஊழியர்களுக்கான நலன்புரி நடவடிக்கைகளையும் இவர் வடிவமைத்தார். சங்கரா நேத்ராலயா தனது பிறந்த நூற்றாண்டு விழாவை முன்னிட்டு இவரது நினைவாகக் கலையரங்கம் ஒன்றினை நாட்டிற்கு அர்ப்பணிப்பதன் மூலம் இவரது முயற்சிகளை அங்கீகரித்து வறுகிறது.

இறப்பு
------

சுவாமி 1993இல் தனது 83 வயதில் தமிழ்நாட்டின் சென்னையில் காலமானார்.

குடும்பம்
---------

சுவாமி பரதநாட்டிய நடனக் கலைஞர் வசந்த சுவாமியின் கணவரும், தென்னிந்தியப் பிரபல நடிகர் அரவிந்த்சாமியின் தந்தையும் ஆவார்.

மேற்கோள்கள்
-----------

1. 1 2 3 4  "V. D. Swami's contributions to noble causes recalled". *தி இந்து*. 25 December 2010. .
2. 1 2 3 4  "Sankara Nethralaya dedicates auditorium". *தி நியூ இந்தியன் எக்சுபிரசு*. Archived from the original on 2012-03-25. .
3. ↑   *Sri Lakshmi Narasimha Jayanthi Bhagavata Mela Natya Nataka Sangam: golden jubilee celebrations, souvenir*.
4. ↑  "About us". V. D. Swami and Company.
5. ↑   *ASIA Major Wholesalers & Retailers*.
6. ↑   *Kaveri Engineering Industries*. Archived from the original on 2012-03-31.. பார்த்த நாள்: 2021-07-01.
7. 1 2  Terada, Yoshitaka (2008). *Music and society in South Asia: perspectives from Japan*. National Museum of Ethnology. பக். 114. பன்னாட்டுத் தரப்புத்தக எண்:978-4-901906-58-6. .
8. ↑  "About us". Bhagavata Mela Natya Vidya Sangam. 2012-03-31 அன்று மூலம் பரணிடப்பட்டது. 2021-07-01 அன்று பார்க்கப்பட்டது.
9. ↑  "Resurgence of Bhagavata Mela in Melattur". MELATTUR SRI LAKSHMI NARASIMHA JAYANTI BHAGAVATA MELA NATYA NATAKA SANGAM. 2020-02-09 அன்று மூலம் பரணிடப்பட்டது. 2021-07-01 அன்று பார்க்கப்பட்டது.